《上后溪刘阁学》
宋代·程公许

如来藏有大经卷，无古无今无成坏，
卷这可纳一毫端，舒之弥成於法界。
众生与佛同受持，谓有定法便虚假。
祗园食饱洗钵坐，何曾有意一场话。
空生强起鉴太虚，立字安名为般若。
三十二相不可著，况有卵胎并湿化。
要知人与法俱空，何须到岸筏方舍。
双林大士更周庶，来对萧翁间拍报。
于今唱颂四十九，同此经传四天下。
稽首后溪老尊宿，第一义谛最深解。
以宿誓愿悲济心，具坚固力清净戒。
父子孙曾一道场，良窳精粗大炉冶。
彩衣堂上春融融，后先十日{奭斗}寿斝。
耆龄天为开九帙，后学心知宗大雅。
吾亲千里勤劬，授我轴书字端楷。
金银绚烂满云蓝，是不诳语真语者。
鬼神秘护知几年，持以寿翁翁勿诧。
愿翁觉性日圆明，愿翁眉寿备纯虾。
如金刚体不可坏，以大方便福朝野。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。